Ritratt: Motors.Inc  Il-kowċ tat-tim tal-futbol Hibernians FC, Stefano Sanderra, huwa l-Motors Inc. Kowċ tax-Xahar għal Novembru 2021. Dan wara li f'Novembru li għadda, it-tim ta' Hibernians rebaħ il-logħba kontra ċ-Champions ta' Malta Ħamrun Spartans bl-iskor ta' 1-0, u rebaħ kontra t-tim ta' Balzan bl-iskor ta' 2-1. Permezz ta' dawn ir-riżultati, Hibernians FC baqgħu fil-quċċata tal-klassifika tal-BOV Premier League. Apparti minn dawn ir-riżultati, it-tim ta' Hibernians kiseb 24 punt, wara li ma tilifx logħba fix-xahar matul ix-xahar ta' Novembru. Din kienet it-tieni darba li Sanderra ngħata dan il-premju, u rnexxielu jagħmel dan wara li ttieħed vot mill-captains, managers, staff tekniku, u membri tal-midja tal-BOV Premier League. Il-Viċi President tal-Malta Football Association (MFA) Adrian Casha, u l-Brand Manager tal-kumpanija tal-karozzi Hyundai, Andy Portelli, ppreżentaw dan il-premju lil Sanderra. Il-kowċ ta' Hibernians għażel lil Puttinu Cares biex jibbenefikaw mid-donazzjoni assoċjata ma' dan il-premju.